Rheed McCracken

Rheed McCracken (født 20. januar 1997) er en australsk handikappet friidrettsutøver, som konkurrerer i sprintløp og mellomdistanseløp. Han konkurrerer i klassen T34, som er en av klassene for utøvere med cerebral parese. 

McCracken er født med cerebral parese, og begynte å bruke rullestol i 2009 fordi det var mindre smertefullt.Bundaberg News Mail - Bundy boy set for 2012 Paralympics, besøkt 29. september 2012.

 Karriere 
I de Paralympiske sommerleker 2012 i London vant han sølv på 100 meter og bronse på 200 meter. I innledningsheatet på 100 meter satte McCracken ny oseaniarekord med tiden 16,84. Denne rekorden forbedret han i finalen, til 16,30, og fikk sølv bak tunisiske Walid Ktila. Mohamed Hammadi fikk bronse i denne øvelsen.

På 200 meter satte han også ny oseaniarekord i innledningsheatet, med 28,89 sekunder. I finalen løp han på 29,08, som holdt til bronse bak Ktila og Hammadi.

 Referanser 

 Eksterne lenker 

 Australias paralympiske komité - Rheed McCracken
 London 2012 - Rheed McCracken
 London 2012 - Athletics - Men's events (resultater PL 2012)

Kategori:Australske sprintere
Kategori:Australske handikappidrettsutøvere
Kategori:Deltakere for Australia under Paralympiske sommerleker 2012
Kategori:Deltakere for Australia under Paralympiske sommerleker 2020
Kategori:Paralympiske sølvmedaljevinnere for Australia
Kategori:Personer fra Bundaberg